laion/Wikipedia-Exotic huggingface dataset:
রাহিবাঈ সোমা পপেরে

রাহিবাঈ সোমা পপেরে হলেন ভারতের একজন খামারি ও প্রকৃতি সংরক্ষণবাদী। তিনি অন্যান্য খামারিদের দেশীয় জাতের ফসল চাষে সাহায্য করে থাকেন। তিনি ২০১৮ সালে আরো তিন জন ভারতীয় নারীর সাথে 'বিবিসি ১০০ নারী'র তালিকায় স্থান পেয়েছিলেন। তাকে 'বীজ মাতা' বলে অভিহিত করা হয়ে থাকে। রাহিবাঈ সোমা পপেরে মহারাষ্ট্রের আহমেদনগর জেলার আকোল ব্লকে জন্মগ্রহণ করেন। অক্ষরজ্ঞানহীন এই নারী কখনো বিদ্যালয়ে যান নি। তিনি সারা জীবন তার খামারে কাজ করেছেন এবং ফসলের জাতবৈচিত্র্য সম্পর্কে জ্ঞান আহরণ করেছেন। রাহিবাঈ সোমা পপেরে নারীদেরকে তার কৃষি জীববৈচিত্র‍্য বিনির্মাণের এই কাজে গুরুত্ব দিয়ে থাকেন। তিনি তার খামারে সতেরটি ফসলের চাষ করে থাকেন। ২০১৭ সালে বিএআইএফ ডেভেলপমেন্ট রিসার্চ ফাউন্ডেশন তার খামার একটি পরিবারের সারা বছরের খাদ্যচাহিদা মেটাতে পারে বলে অভিহিত করেছিল। তিনি তার গ্রামের খামারিদের নিয়ে দেশীয় প্রজাতির ফসলের বীজ সংরক্ষণে কাজ করে চলেছেন। তিনি তাদের কয়েকজনকে নিয়ে একটি করে গ্রুপ প্রতিষ্ঠা করেছেন। তার গ্রামে এই গ্রুপের সংখ্যা একেবারে কম নয়। এছাড়াও, তিনি কালসুবাঈ অঞ্চল বীজ সংরক্ষণ কমিটি সাথে যুক্ত আছেন। তিনি গ্রামের অনুর্বর জলাভূমিকে উৎপাদনক্ষম করে গড়ে তুলতে অবদান রেখেছেন। তিনি খামারি ও শিক্ষার্থীদের কৃষিবিষয়ক প্রশিক্ষণ দিয়ে থাকেন। অক্ষরজ্ঞানসম্পন্ন না হয়েও তিনি বিভিন্ন ফসলের আশিটিরও বেশি দেশীয় জাতের বীজ সংরক্ষণ করেছেন। বিবিসি ১০০ নারী, ২০১৮ বিএআইএফ ডেভেলপমেন্ট রিসার্চ ফাউন্ডেশন শ্রেষ্ঠ খামারি পুরস্কার নারী শক্তি পুরস্কার ২০১৮ পদ্মশ্রী ২০২০ Deo, Ashlesha (৮ সেপ্টেম্বর ২০১৭)। "Maharashtra seed mother pioneers conservation of native varieties"। Village Square। Akole, Maharashtra। সংগ্রহের তারিখ ৬ মার্চ ২০১৯।  "Srimati Rahibai Soma Popere"। Pune International Centre। ২৩ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৮।  "Maharashtra's tribal farmers revive traditional crops"। Village Square। ২৫ আগস্ট ২০১৭। সংগ্রহের তারিখ ২২ নভেম্বর ২০১৮।  "Maharashtra Gene Bank Programme for Conservation" (পিডিএফ)। BAIF Maharashtra Gene Bank Newsletter। জুলাই ২০১৬। ২৮ মার্চ ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ নভেম্বর ২০১৮।  ScoopWhoop (২০ নভেম্বর ২০১৮)। "Meet The 3 Indian Women Who've Made It To BBC's List of Most Influential & Inspiring Women of 2018"। ScoopWhoop। সংগ্রহের তারিখ ২২ নভেম্বর ২০১৮।  "'Seed Mother' Rahibai's Story: How She Saved Over 80 Varieties of Native Seeds!"। The Better India। ২৩ সেপ্টেম্বর ২০১৭। সংগ্রহের তারিখ ২২ নভেম্বর ২০১৮।  "BBC 100 Women 2018: Who is on the list?"। BBC News। ১৯ নভেম্বর ২০১৮। সংগ্রহের তারিখ ২২ নভেম্বর ২০১৮।  "President confers Nari Shakti awards on 44 women"। The Tribune। ৯ মার্চ ২০১৯। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৯।  "Full list of 2020 Padma awardees"। The Hindu। ২৬ জানুয়ারি ২০২০। সংগ্রহের তারিখ ২৬ জানুয়ারি ২০২০।
মণীশ ঘটক

মণীশ ঘটক (জন্ম: ৯ ফেব্রুয়ারি ১৯০২ - মৃত্যু: ২৭ ডিসেম্বর ১৯৭৯) একজন বাঙালি গল্পকার, কবি এবং ঔপন্যাসিক। তার ছদ্মনাম যুবনাশ্ব। 'কল্লোল' যুগের খ‍্যাতনামা কবি-সাহিত‍্যিক। ইনকাম ট‍্যাক্সের কনসালট‍্যান্ট হিসাবে প্রতিষ্ঠা পেলেও মণীশের পরিচয় ছোটগল্পকার হিসাবেও। 'পাবলো নেরুদা'র অনেক কবিতা অনুবাদও করেছেন। তার কয়েকটি গ্রন্থ 'শিলালিপি', 'যদিও সন্ধ্যা', 'একচক্রা', 'কন্ খন', 'পটলডাঙার পাঁচালী' উল্লেখযোগ্য। মণীশ ঘটক বর্তমান পশ্চিমবঙ্গের মুর্শিদাবাদ জেলার বহরমপুরের বাসিন্দা ছিলেন। তার পৈতৃক নিবাস ছিল বর্তমান বাংলাদেশের পাবনার নতুন ভারেঙ্গা। তার পিতার নাম সুরেশচন্দ্র। সুরেশচন্দ্র ডেপুটি এবং পরে ম্যাজিস্ট্রেট হয়েছিলেন তাই মণীশ ঘটককে পিতার কর্মসূত্রে পূর্ববঙ্গের নানা জায়গায় কাটাতে হয়েছিল। তার ভাই প্রখ্যাত চলচ্চিত্রকার ঋত্বিক ঘটক এবং সাহিত্যিক মহাশ্বেতা দেবী তার কন্যা। মণীশ ঘটক ছিলেন কলকাতা বিশ্ববিদ্যালয়ের স্নাতক। মণীশ ঘটক আয়কর উপদেষ্টা হিসাবে যথেষ্ট সফলতা পেয়েছিলেন। মণীশ ঘটক ১৯২৪ খ্রিষ্টাব্দে গল্পকার হিসাবে সাহিত্য জীবন শুরু করেন। সেই সময়ে কবি হিসাবেও আত্মপ্রকাশ করেন। তিনি ছিলেন কল্লোল যুগের একজন সাহিত্যিক। তার রচিত প্রথম কাব্যগ্রন্থ ছিল শিলালিপি। যুবনাশ্ব ছদ্মনামে তিনি গল্প ও গদ্য রচনা করতেন। তার রচিত একটি গল্পগ্রন্থ হল পটলডাঙার পাঁচালী। কনখল তার রচিত একটি উপন্যাস। মান্ধাতার বাবার আমল তার রচিত আত্মজীবনীমূলক গ্রন্থ। তিনি পাবলো নেরুদার কবিতা অনুবাদ করেছিলেন। বহরমপুর থেকে বর্তিকা নামে একটি লিটল ম্যাগাজিন তিনি আমৃত্যু সম্পাদনা করেছেন। তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত প্রগতি পত্রিকার সাথে জড়িত একজন নিয়মিত তরুণ কণ্ঠস্বর ছিলেন। শিলালিপি যদিও সন্ধ্যা বিদুষী বাক্ কনখল পটলডাঙ্গার পাঁচালী মান্ধাতার বাবার আমল (আত্মজীবনীমূলক গ্রন্থ) একচক্রা (শেষ কাব্য সঙ্কলন) সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৩৫, আইএসবিএন ৯৭৮-৮১-৭৯৫৫-১৩৫-৬ প্রগতি, বাংলাপিডিয়া লিংকঃhttp://bn.banglapedia.org/index.php?title=প্রগতি
বেগম মাজেদা ওয়াইন

বেগম মাজেদা ওয়াইন (উর্দু: بیگم مجیدہ وائیں‎‎) একজন পাকিস্তানি রাজনীতিবিদ যিনি প্রথম দফায় ১৯৯৭ সাল থেকে ১৯৯৯ সাল পর্যন্ত এবং দ্বিতীয় দফায় জুন ২০১৩ থেকে ২০১৮ সালের মে মাস পর্যন্ত পাকিস্তান জাতীয় সংসদের সদস্য ছিলেন। তিনি পাঞ্জাবের সাবেক মূখ্যমন্ত্রী গোলাম হায়দার ওয়াইন এর স্ত্রী। তিনি পাকিস্তানের সাধারণ নির্বাচন, ১৯৯৩-এ এনএ-১২৩ (খানেওয়াল-৩) আসন থেকে পাকিস্তান মুসলিম লীগ (এন) এর প্রার্থী হিসেবে জাতীয় সংসদের সদস্য পদের জন্য লড়েছিলেন কিন্তু তিনি পরাজিত হন। ৫০,৪৫৪ ভোট পেয়ে তিনি আসলাম বদলার নিকট পরাজিত হন। তিনি পাকিস্তানের সাধারণ নির্বাচন, ১৯৯৭-এ এনএ-১২৩ (খানওয়াল -৩) আসন হতে পিএমএল-এন এর প্রার্থী হিসেবে জাতীয় সংসদ নির্বাচিত হন। তিনি ৬৮,৭০১ ভোট পান এবং বিরোধী প্রার্থী আসলাম বদলাকে পরাজিত করেন। পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন। "Khanewal: a show of traditional powerhouses"। DAWN.COM (ইংরেজি ভাষায়)। ১৬ আগস্ট ২০০৫। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "National Assembly election result" (পিডিএফ)। ECP। ২৮ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জুন ২০১৮।  "PML-N secures most reserved seats for women in NA - The Express Tribune"। The Express Tribune। ২৮ মে ২০১৩। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।  "Women, minority seats allotted"। DAWN.COM (ইংরেজি ভাষায়)। ২৯ মে ২০১৩। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
শৈলবালা দাস

শৈলবালা দাস (১৮৭৫-১৯৬৮) হলেন একজন শিক্ষাবিদ,সমাজকর্মী ও রাজনীতিবিদ। তিনি ছিলেন ওডিশার প্রথম নারী, যিনি উচ্চশিক্ষা অর্জনের জন্য বিলাত গমন করেছিলেন। শৈলবালা দাস ছিলেন অম্বিকাচরণ হাজরা ও প্রসন্নময়ীর বড় সন্তান। তার জন্ম হয়েছিল ওডিশার প্রথম স্নাতক ও উকিল মধুসূদন দাসের বাড়িতে। অল্পবয়সে শৈলবালার মায়ের মৃত্যু ঘটলে মধুসূদন তাকে দত্তক নেন। ১৯০৩ সালে শৈলবালা উৎকল যুবক সংঘ ও উৎকল যুবতী সংঘ গঠন করেন। তিনি ওডিশার প্রথম মহিলা কলেজ প্রতিষ্ঠায় অবদান রেখেছেন। এছাড়াও, তিনি হিন্দু বিধবাদের জন্য একটি প্রশিক্ষণ কেন্দ্র চালাতেন যাতে তারা স্বনির্ভর হতে পারে। তিনি ১৯৪১ সালে ওডিশা নারী সেবা সংঘ প্রতিষ্ঠা করেন। তিনি কটকে জাতীয় মহিলা কাউন্সিলের দ্বিবার্ষিক সম্মেলন সম্পন্ন হবার ক্ষেত্রে অবদান রেখেছিলেন। তিনি পাটনার প্রিজন সেলের প্রথম নারী পরিদর্শক, পাটনা মেডিকেল কলেজ ও হাসপাতাল ব্যবস্থাপনা কমিটির প্রথম নারী সদস্য, ভারতের প্রথম মহিলা অনারারি ম্যাজিস্ট্রেট, পাটনা বিশ্ববিদ্যালয়ের সিন্ডিকেট সদস্য হিসেবে দায়িত্ব পালন করেছেন। শিক্ষাক্ষেত্রে তার অবদানের স্বীকৃতিস্বরূপ তাকে বিহার ও ওডিশার শেষ লেফটেন্যান্ট গভর্নর তাকে কাইসার-ই-হিন্দ স্বর্ণপদক প্রদান করতে চেয়েছিলেন কিন্তু, তিনি তা প্রত্যাখ্যান করেন। ১৯৫৯ সালে তাকে পদ্মশ্রী পুরস্কার প্রদান করে ভারত সরকার। কটকের শৈলবালা মহিলা কলেজ তার নামেই নামকরণ করা হয়েছে। আ লুক আফটার অ্যান্ড বিফোর (১৯৫৬) (আত্মজীবনী) ট্রিবিউট অব আ ডটার টু হার ফাদার (২০০৮) http://rajyasabha.nic.in/rsnew/pre_member/1952_2003/d.pdf Karlekar, Malavika। "A VOYAGE OUT - How Sailabala Das discovers that the Red Sea is not red"। The Telegraph। সংগ্রহের তারিখ ২৫ অক্টোবর ২০১৪।  Sachidananda Mohanty (২০০৫)। Early Women's Writings in Orissa, 1898-1950: A Lost Tradition। SAGE Publications। পৃষ্ঠা 45–। আইএসবিএন 978-0-7619-3308-3।  Madhusudan Das Bio "National memorial for Madhusudan Das"। news.oneindia.in। ২০১২। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০১২। his adopted daughter Sailabala Das  Pattanayak, Saswat। "Sailabala Das: The Dissent"। Ink Publications। সংগ্রহের তারিখ ২৫ অক্টোবর ২০১৪।  Sachidananda Mohanty (১ জানুয়ারি ২০০৬)। Literature and Social Reform in Colonial Orissa: The Legacy of Sailabala Das (1875-1968)। Sahitya Akademi। পৃষ্ঠা 9–। আইএসবিএন 978-81-260-2298-4।  "Padma Awards Directory (1954–2014)" (পিডিএফ)। Ministry of Home Affairs (India)। ২১ মে ২০১৪। পৃষ্ঠা 2–11। ১৫ নভেম্বর ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২২ মার্চ ২০১৬।  "SB women's college Centenary Celebration begins in the presence of Vice President Hamid Ansari"। Discover Odisha। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৪।  Karlekar, Malavika। "WONDER AND MELANCHOLY - Railway tales and travails from colonial India"। The Telegraph। সংগ্রহের তারিখ ২৬ অক্টোবর ২০১৪।  Shailabala Das (২০০৮)। Tribute of a Daughter to Her Father। Bona। পৃষ্ঠা 192। আইএসবিএন 978-8187493280।
ওডার নদী

ওডার নদী (জার্মান: Oder; পোলীয় এবং চেক ভাষায়: Odra) উত্তর মধ্য ইউরোপ-য়ের একটি নদী এবং একটি গুরুত্বপূর্ণ পরিবহন পথ। এটি চেক প্রজাতন্ত্রের ওলোমুকের কাছে উৎপত্তি লাভ করে উত্তর-পূর্বে প্রবাহিত হয়ে পোল্যান্ডে প্রবেশ করেছে এবং দেশটির দ্বিতীয় দীর্ঘতম নদী হিসেবে রাসিবর্জ, ওপোলে, রোকলভ এবং কোস্ত্রজিনের পাশ দিয়ে প্রবাহিত হয়ে সজেসিনের কাছে বাল্টিক সাগরে পতিত হয়েছে। নদীটি ৯১২ কিলোমিটার দীর্ঘ এবং রাসিবর্জ পর্যন্ত নাব্য। ওডার নদী খালের মাধ্যমে পূর্ব জার্মানির ষ্প্রে, হাভেল এবং লাবে নদীর সাথে সংযুক্ত। দ্বিতীয় বিশ্বযুদ্ধের আগে ওডার নদী জার্মানির সীমানার মধ্য দিয়ে প্রবাহিত হত। ১৯৪৫ সালে জার্মানির পরাজয়ের পর ওডার ও নাইসে নদী ধরে জার্মানি ও পোল্যান্ডের একটি সাময়িক সীমান্ত নির্ধারণ করা হয়। পশ্চিম জার্মানি সরকার সীমান্তটি স্বীকৃতি দিতে ১৯৭০ সাল পর্যন্ত দেরি করে। ১৯৯০ সালে পশ্চিম ও পূর্ব জার্মানি একত্র হলে ১৯৪৫ সালের সীমান্তটি কার্যকর করা হয়। "Największe rzeki w Polsce"। www.naukowiec.org। সংগ্রহের তারিখ ২০২০-০৫-১২।
২ আগস্ট

২ আগস্ট গ্রেগরীয় বর্ষপঞ্জী অনুসারে বছরের ২১৪তম (অধিবর্ষে ২১৫তম) দিন। বছর শেষ হতে আরো ১৫১ দিন বাকি রয়েছে। ১৭১৮ - স্পেনের বিরুদ্ধে লন্ডনে ব্রিটেন, ফ্রান্স, অস্ট্রিয়া ও হল্যান্ড- এই চতুঃশক্তির মৈত্রী জোট হয়। ১৭৬৩ - মুর্শিদাবাদ দখলের পর ব্রিটিশ সৈন্য বাহিনী মিরকাশিমের সঙ্গে যুদ্ধে লিপ্ত হয়। যুদ্ধে মিরকাশিম পরাস্ত হন। ১৭৯০ - মার্কিন যুক্তরাষ্ট্রে প্রথম আদমশুমারি শুরু হয়। ১৮৫৮ - ব্রিটিশ রাজতন্ত্র ইস্ট ইন্ডিয়া কোম্পানির কাছ থেকে ভারতের শাসনভার গ্রহণ করে এবং ভারতের সর্বোচ্চ শাসককে ‘ভাইসরয়’ পদবি দেওয়া হয়। ১৯১৪ - সোভিয়েত সেনাবাহিনী পূর্ব প্রুশিয়া দখল করে। ১৯২২ - চীনে টাইফুনের আঘাতে ৬০ হাজার মানুষের প্রাণহানি ঘটে। ১৯৩৪ - জার্মানির স্বৈরশাসক রূপে এডলফ হিটলারের আত্মপ্রকাশ ঘটে। ১৯৩৫ - গভর্নমেন্ট অব ইন্ডিয়া অ্যাক্ট জারি। ১৯৫৩ - ভারতে গভর্ণমেন্ট অব ইন্ডিয়া জারি করা হয়। ১৯৫৫ - সোভিয়েত ইউনিয়ন প্রথম পারমাণবিক পরীক্ষা চালায়। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় বলিভিয়া। ১৯৯০ - ইরাকি ট্যাঙ্ক ও পদাতিক বাহিনী কুয়েত দখল করে। ২০১০ - চট্টগ্রাম বিশ্ববিদ্যালয়ের বেতন-ফি বৃদ্ধির প্রতিবাদে আন্দোলনরত শিক্ষার্থীদের উপর প্রসাশনের পুলিশ বাহিনী অতর্কিতে হামলা চালায়। ২০১৮ - সাঁওতালি উইকিপিডিয়ার যাত্রা শুরু। ১৬৯৬ - প্রথম মাহমুদ, উসমানীয় খলিফা। (মৃ.১৭৫৪) ১৮৪১ - বিজয়কৃষ্ণ গোস্বামী, ব্রাহ্মসমাজের আচার্য ও সমাজ সংস্কারক। (মৃ.১৮৯৯) ১৮৬১ - আচার্য প্রফুল্ল চন্দ্র রায়, বাঙালি রসায়নবিদ, বিজ্ঞানশিক্ষক, দার্শনিক ও কবি । (মৃ.১৬/০৬/১৯৪৪) ১৮৬৮ - হীরালাল সেন, বাংলা চলচ্চিত্রের প্রাণপুরুষ। (মৃ.২৬/১০/১৯১৭) ১৮৭৬ - পিঙ্গালি ভেঙ্কাইয়া,স্বাধীনতা সংগ্রামী এবং ভারতের জাতীয় পতাকার নকশাকার। (মৃ.০৪/০৭/১৯৬৪) ১৮৮৭ - টমি ওয়ার্ড, দক্ষিণ আফ্রিকান ক্রিকেটার। (মৃ. ১৯৩৬) ১৮৯২ - জ্যাক এল. ওয়ার্নার, কানাডীয়-মার্কিন চলচ্চিত্র নির্বাহী। (মৃ. ১৯৭৮) ১৮৯৯ - মহেন্দ্রনাথ দত্ত, মুদ্রণ শিল্পের ও প্রকাশনা জগতের খ্যাতনামা ব্যক্তিত্ব। (মৃ.১৮/১০/১৯৮৭) ১৯০০ - হেলেন মর্গান, মার্কিন অভিনেত্রী। ১৯২৩ - শিমন পেরেজ, পোলীয় বংশোদ্ভূত ইসরায়েলী প্রধানমন্ত্রী ও রাষ্ট্রপতি। (মৃ.২৮/০৯/২০১৬) ১৯২৫ - হোর্হে রাফায়েল বিদেলা, আর্জেন্টিনার জেনারেল, রাজনীতিবিদ এবং আর্জেন্টিনার ৪৩তম রাষ্ট্রপতি। (মৃ. ২০১৩) ১৯৩১ - ভিলিয়াম শ্রইফ, চেক ফুটবলার। (মৃ. ২০০৭) ১৯৭৬ - স্যাম ওয়ার্থিংটন, ইংরেজ-অস্ট্রেলিয়ান অভিনেতা এবং প্রযোজক। ৮৫৫ - আহমদ বিন হাম্বল, আরব ধর্মতত্ত্ববিদ এবং আইনবিদ। (জ. ৭৮০) ১৮৪৪ - রামকমল সেন, এশিয়াটিক সোসাইটির প্রথম ভারতীয় সচিব,অভিধান প্রণেতা ও ব্যাঙ্ক অফ বেঙ্গলের আজীবন দেওয়ান। (জ.১৫/০৩/১৭৮৩) ১৮৪৯ - মুহাম্মদ আলি পাশা, উসমানীয় সেনাবাহিনীর একজন উসমানীয় আলবেনীয় কমান্ডার। (জ. ১৭৬৯) ১৯২২ - আলেকজান্ডার গ্রাহাম বেল, স্কটিশ বিজ্ঞানী এবং উদ্ভাবক। (জ.০৩/০৩/১৮৪৭) ১৯২৩ - ওয়ারেন জি. হার্ডিং, মার্কিন যুক্তরাষ্ট্রের ২৯তম রাষ্ট্রপতি। ১৯৩৪ - পল ভন হিন্ডেনবার্গ, জার্মানীর তৎকালীন প্রেসিডেন্ট ও প্রথম বিশ্বযুদ্ধে জার্মানীর সেনা বাহিনীর সর্বাধিনায়ক ফিল্ড মার্শাল। ১৯৭৬ - ফ্রেডিরিক এ্যান্টন ক্রিস্টিয়ান ল্যাং, অস্ট্রীয়-মার্কিন চলচ্চিত্র নির্দেশক, চলচ্চিত্রকার। (জ. ১৮৯০) ১৯৮০ -রামকিঙ্কর বেইজ প্রখ্যাত ভারতীয় বাঙালি ভাস্কর। (জ.২৫/০৫/১৯০৬) ১৯৯৩ - কমল মিত্র, ভারতীয় বাঙালি চলচ্চিত্র অভিনেতা। (জ.১৯১২) ২০০২ - ক্রিস্টেন নিগার্ড, নরওয়েজীয় গণিতবিদ, কম্পিউটার প্রোগ্রামিং ভাষা মুঘল ও রাজনীতিবিদ। ২০১৬ - আহমেদ হাসান, মিশরীয়-মার্কিন বিজ্ঞানী, নোবেল পুরস্কার বিজয়ী। (জ. ১৯৪৬) উইকিমিডিয়া কমন্সে ২ আগস্ট সংক্রান্ত মিডিয়া রয়েছে।
লোয়ার নদী

লোয়ার নদী (ফরাসি: Loire) ফ্রান্সের দীর্ঘতম নদী। এটি দক্ষিণ-পূর্ব ফ্রান্সে সমুদ্র সমতল থেকে ১৪০০ মিটার উচ্চতায় সেভেন পর্বতশ্রেণীতে উৎপত্তি লাভ করে পর্যায়ক্রমে উত্তর, উত্তর-পশ্চিম, দক্ষিণ-পশ্চিম ও পশ্চিমে প্রবাহিত হয়ে একটি ৫৬ কিলোমিটার দীর্ঘ মোহনার মাধ্যমে বিস্কে উপসাগরে পতিত হয়েছে। নদীটি ১০২০ কিলোমিটার দীর্ঘ। এর সমতলভূমি অংশটিতে বড় বাঁধ দেওয়া হয়েছে। এর প্রধান উপনদীগুলির মধ্যে আছে ডানদিকের নিয়েভ্র ও মেন নদী এবং বাম দিকের আলিয়ে, শের, আঁদ্র, এবং ভিয়েন নদী। লোয়ার নদী খালের মাধ্যমে সেন ও সোন নদী এবং ব্রেস্ত পোতাশ্রয়ের সাথে যুক্ত। লোয়ারের উপত্যকার আঙুরক্ষেত এবং মোঁসোরো, অঁবোয়াজ, ব্লোয়া, শম্বর, ও শ্যনোঁসো-র রেনেসাঁস যুগের প্রাসাদগুলি বিখ্যাত। নদীটির অববাহিকার আয়তন প্রায় ১,২০,৯৫০ বর্গকিলোমিটার।
ন্যান্সি কেদৌরী

ন্যান্সি দিনাহ এলি কেদৌরী (আরবি: نانسي دينا إيلي خضوري; হিব্রু ভাষায়: נאנסי ח'דורי‎) হচ্ছেন একজন বাহরাইনি রাজনীতিবিদ, ব্যবসায়ী মহিলা এবং লেখক। ২০১০ সাল থেকে তিনি বাহরাইনের জাতীয় পরিষদ-এর সদস্য হিসেবে রয়েছেন। কেদৌরির পরিবারটি হচ্ছে বাহরাইনেন ইহুদি পরিবারগুলির মধ্যে একটি, পরিবারটি মূলত টেবিলের বস্ত্র এবং লিনেনের আমদানিকারক একটি পরিবার। তার পরিবারটি বাহরাইনে তৃতীয় প্রজন্মের, এবং তিনি ২০০৮ থেকে ২০১৩ সাল পর্যন্ত মার্কিন যুক্তরাষ্ট্র বাহরাইনের রাষ্ট্রদূত হিসেবে দায়িত্ব পালন করা হুদা নোনু এর চাচাত বোন। তার ২০০৭-এর বই ফ্রম আওয়ার বিগেইনিং টুু প্রেজেন্ট ডে"-এ, তিনি প্রথম ঔপনিবেশিকদের (১৮৮০-এর দশকের শেষ হতে) থেকে বর্তমান বাহরাইনি ইহুদিদের ইতিহাস নথিভুক্ত করেছেন। ২০১০-এ, বাহরাইনের জাতীয় পরিষদ-এর সদস্য হন ন্যান্সি কাদৌরী। তিনি ইজরায়েল কাটজ এর মতো রাজনৈতিক ব্যক্তিত্বের সাথে প্রকাশ্যে ইসরায়েলের সাথে সম্পর্ককে মসৃণ করার কাজ করেছেন। এপ্রিল ২০১৭-এ, তিনি ওয়ার্ল্ড ইহুদি কংগ্রেসে তার দেশকে প্রতিনিধিত্ব করেন। ফ্রম আওয়ার বিগেইনিং টুু প্রেজেন্ট ডে (আরবি: بداياتنا و حتى وقتنا الحاضر), মানামা বাহরাইন, ২০০৭ আইএসবিএন ৯৭৮-৯৯৯০১-২৬-০৪-৪ Ismaeel Naar, Retracing Bahrain’s Jewish contributions to Gulf economics and politics, Alarabiya.net, 26 February 2017 Michael Slackman, In a Landscape of Tension, Bahrain Embraces Its Jews. All 36 of Them., Nytimes.com, 5 April 2009 Souad Mekhennet, One Persian Gulf monarchy's surprising embrace of Jews, Washingtonpost.com, 9 June 2014 Ben Caspit, Bahrain goes public with shifting stance on Israel, Al-monitor.com, 18 September 2017 Justin Cohen, Welcome to the Jew-nited Nations, Timesofisrael.com, 26 April 2017 Jay Levinson, Book Review, Jewishmag.com, January 2008
থার্মোফ্লাস্ক

থার্মোফ্লাস্ক বা ডিওয়ার ফ্লাস্ক এক ধরনের সংরক্ষণকারী পাত্র যা কোনো বস্তুকে একই উষ্ণতায় অনেক্ষণ রেখে দিতে চাইলে ব্যবহার করা হয়। এই ফ্লাস্ক এ ঠান্ডা পানীয় থাকলে যেমন অনেক্ষণ ঠান্ডা থাকে, তেমনই গরম জল রাখলে সেই জল অনেক্ষণ গরম থাকে। ১৮৯২ সালে ব্রিটিশ বিজ্ঞানী স্যার জেমস ডিওয়ার এই পাত্র উদ্ভাবন করেন। এটি দুই দেয়াল বিশিষ্ট একটি কাচের পাত্র। ভেতরের দেয়ালের বাইরের তলে এবং বাইরের দেয়ালের ভেতরের তলে রুপাের প্রলেপ দেওয়া থাকে। ফলে দেয়াল দুটি চকচকে হয়। দেয়ালদুটির মাঝখানে যতদূর সম্ভব কম ভরের বায়ু রাখা হয়। ফ্লাস্কটির মুখ একটি কুপরিবাহী পদার্থের (যেমন- কর্ক বা পলিথিন) তৈরি ছিপি দিয়ে বন্ধ করা হয়। যাতে সহজে না ভাঙে তার জন্য পাত্রটিকে স্প্রিং এর উপর বসিয়ে একটি ধাতব বা প্লাস্টিকের পাত্রের মধ্যে রাখা হয়। এই পাত্র ও কাচের পাত্রের মাঝের অংশ ফেল্ট, তুলাে, গ্লাসউল ইত্যাদি কুপরিবাহী পদার্থ দিয়ে ভরতি থাকে। পাত্রের কাচ তাপের কুপরিবাহী। পাত্রটির খােলা মুখের ছিপিও তাপের কুপরিবাহী। পাত্রটির কাচ দিয়ে তৈরি অংশটির চারপাশ কুপরিবাহী পদার্থ দিয়ে ঘেরা। ফলে পরিবহনের সাহায্যে তাপ সঞ্চালন ব্যাহত হয়। আবার দুই দেয়ালের মাঝখান প্রায় বায়ুশূন্য থাকায় পরিবহন ও পরিচলন পদ্ধতিতে পাত্রটির বাইরের তাপ ভেতরে এবং ভেতরের তাপ বাইরে যেতে পারে না। বিকিরণ প্রক্রিয়ায় বাইরের থেকে তাপ ভেতরে। প্রবেশ করার সময় প্রথম দেওয়াল দ্বারা প্রতিফলিত হয়ে ফিরে যায়। ভেতর থেকে বাইরে যাবার সময় দুই দেয়ালের চকচকে পৃষ্ঠের জন্য পাত্রের ভেতর থেকে তাপ প্রতিফলিত হয়ে পাত্রের মধ্যেই ফিরে যায়। তাপের বিকিরণ অনেক কম হয়। এখানে তাপের এই আচরণ আলাের প্রতিফলন ধর্মের মতাে। এভাবে তাপ সঞ্চালনের সমস্ত প্রক্রিয়াই ব্যাহত হয়। ফলে অনেকক্ষণ ধরে ফ্লাস্কে শীতল বস্তু শীতল ও উষ্ণ বস্তু উষ্ণ থাকে।
রামেশ্বরম

বদ্রীনাথ দ্বারকা জগন্নাথ পুরী রামেশ্বরম রামেশ্বরম (তামিল: இராமேசுவரம், প্রতিবর্ণী. ইরামেচুৱরম্, উচ্চারিত [iɾaːmeːsuʋɐɾɐm]) ভারতের তামিলনাড়ু রাজ্যের রামনাথপুরম জেলার একটি শহর ও পৌরসভা। এটি পামবান দ্বীপে অবস্থিত পামবান চ্যানেল দ্বারা প্রধানভূমি ভারত থেকে পৃথক এবং শ্রীলংকার মান্নার দ্বীপ থেকে ৪০ কিলোমিটার দূরে অবস্থিত। এটি ভারতীয় উপদ্বীপের উপরিভাগে মাননার উপসাগরে অবস্থিত। পামবান দ্বীপ, যা রামেশ্বর দ্বীপ নামে পরিচিত, পামবান সেতু দ্বারা মূলভূমি ভারতের সাথে সংযুক্ত। রামেশ্বর চেন্নাই ও মাদুরাইয়ের রেলপথের টার্মিনাস। বারাণসীর সাথে একত্রিত হয়ে এটি হিন্দুদের কাছে ভারতের পবিত্রতম স্থান এবং চার ধাম তীর্থযাত্রার অংশ বলে মনে করা হয়। রামেশ্বর ভারতের কাছ থেকে শ্রীলঙ্কায় পৌঁছানোর সবচেয়ে নিকটতম বিন্দু এবং ভূতাত্ত্বিক প্রমাণগুলি নির্দেশ করে যে, রামসেতু ভারত ও শ্রীলংকার মধ্যে একটি পূর্ব জমির সংযোগ ছিল। এই মন্দিরে রামেশ্বর স্তম্ভ অবস্থিত। সীতা উদ্ধারের পরে ফিরে এসে, লিঙ্গ রূপে শিবের আরাধনা করেন রামচন্দ্র। রাবণকে বধ করে তিনি যে ব্রহ্মহত্যা করেছিলেন, সেই পাপ খণ্ডনের জন্যই শিবের আরাধনা করেন। বর্তমানে তামিলনাডুর সেই স্থানই হিন্দু তীর্থ হিসেবে গণ্য হয়। রামসেতু "Temple Towns of India"। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৬।  "রামায়ণ"।
জোহানা বার্গম্যান পোরভাল্ডসডোটির

জোহানা বার্গম্যান পোরভাল্ডসডোটির হলেন একজন আইসল্যান্ডীয় খামারি, যিনি নিজের খামারে বিলুপ্তপ্রায় আইসল্যান্ডীয় ছাগলের প্রজনন ঘটিয়ে জাতটি সংরক্ষণে অবদান রেখেছেন। জোহানা বার্গম্যান পোরভাল্ডসডোটির আইসল্যান্ডে বোর্গাবিগডে হাফেল খামার চালান। খামারি হিসেবে কর্মজীবন শুরুর আগে তিনি ছিলেন একজন সেবিকা। তার খামারটি তিন পুরুষ ধরে তার পারিবারিক খামার হিসেবে টিকে আছে। পোরবার্ন অডসনের সাথে বিবাহবন্ধনে আবদ্ধ হবার পরও ছয় সন্তানের জননী জোহানা খামারটিকে ছেড়ে যান নি। ২০০০ সাল থেকে তিনি আইসল্যান্ডীয় ছাগলকে বিলুপ্তির হাত থেকে রক্ষা করার জন্য তিনি নিজ খামারে জাতটির প্রজনন ঘটিয়ে আসছেন। তিনি এতে সফল হন এবং তার এই কাজের জন্য খামারটি আইসল্যান্ডীয় ছাগল সংরক্ষণ কেন্দ্র হিসেবে পরিচিতি লাভ করে। খামারটি আইসল্যান্ডের একমাত্র ছাগল প্রজনন কেন্দ্র। ২০১২ তার কর্মকাণ্ডের অর্থ যোগানোর জন্য তিনি প্রচারাভিযান চালিয়েছিলেন। জোহানা গেম অব থ্রোনস এর চতুর্থ মৌসুমের দ্য ল অব গডস অ্যান্ড মেন পর্বের জন্য বিশটি আইসল্যান্ডীয় ছাগল সরবরাহ করেছিলেন। তিনি আইসল্যান্ডের বাজারে বিভিন্ন রকম ছাগপণ্য বিক্রি করে থাকেন। ২০১৪ সালে তার খামার দেনার দায়ে ডুবতে বসলে তিনি পুনরায় অর্থ সংগ্রহে প্রচারাভিযানে নামেন। তিনি প্রয়োজনীয় অর্থ জোগাড় করতে সমর্থ হন। তিনি এতে সফল হন এবং খামারটি রক্ষা পায়। যদি তিনি সফল না হতেন, তবে খামারের ছাগলগুলোকে জবাই করতে হত। Dunsmith, Gabriel (৫ এপ্রিল ২০১৭)। "Outside Of Reykjavík: Mountains, Sagas And... Goats"। The Reykjavík Grapevine। সংগ্রহের তারিখ ৩ নভেম্বর ২০১৭।  Mulkern, Audra (৬ আগস্ট ২০১৪)। "Photos: Fighting to Save the Icelandic Goat"। Modern Farmer। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।  Mulkern, Audra (৪ নভেম্বর ২০১৪)। "Picturing Women Farmers: The Euro Edition"। Modern Farmer। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।  Fontaine, Paul (৭ নভেম্বর ২০১২)। "Effort Launched To Save Icelandic Goat"। The Reykjavík Grapevine। সংগ্রহের তারিখ ৩ নভেম্বর ২০১৭।  Fontaine, Paul (১৪ মে ২০১৪)। "Icelandic Goat Killed By Dragon"। The Reykjavík Grapevine। সংগ্রহের তারিখ ৩ নভেম্বর ২০১৭।  "Farmers: Jóhanna Bergmann Þorvaldsdóttir and Rashida Khan"। BBC World Service। ১৮ অক্টোবর ২০১২। সংগ্রহের তারিখ ৩ নভেম্বর ২০১৭।  Kyzer, Larissa (৫ আগস্ট ২০১৫)। "Time's Ticking For The Icelandic Goat"। The Reykjavík Grapevine। সংগ্রহের তারিখ ৩ নভেম্বর ২০১৭।
আশরাফুল ইসলাম রানা

আশরাফুল ইসলাম রানা (জন্ম: ৫ মে ১৯৮৮; আশরাফুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। ২০০৩–০৪ মৌসুমে, বাংলাদেশী ক্লাব বাংলাদেশ সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১৩ মৌসুম অতিবাহিত করেছেন। অতঃপর ২০১৫–১৬ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৯–২০ মৌসুমে, তিনি সাইফ হতে বাংলাদেশী ক্লাব শেখ রাসেলে যোগদান করেছেন। ২০১৫ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। আশরাফুল ইসলাম রানা ১৯৮৮ সালের ৫ই মে তারিখে বাংলাদেশের মানিকগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৫ সালের ১৭ই ডিসেম্বর তারিখে, মাত্র ২৭ বছর ৭ মাস ১৩ দিন বয়সে, রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রানা মাত্র ১টি ম্যাচে করেছেন। জাতীয় দলের হয়ে অভিষেকের ১৮২ মিনিট পর, বাংলাদেশের জার্সি গায়ে প্রথম গোলটি হজম করেন; ২০১৬ সালের ১৮ই মার্চ তারিখে, সংযুক্ত আরব আমিরাতের বিরুদ্ধে ম্যাচের দ্বিতীয় মিনিটে গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেন। ২০১৬ সালের ৬ই সেপ্টেম্বর তারিখে, তিনি ভুটানের বিরুদ্ধে ২০১৯ এএফসি এশিয়ান কাপ বাছাইপর্বের প্লে-অফ পর্বের ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি ০–০ গোলে ড্র হয়েছিল। ১৭ অক্টোবর ২০২১ পর্যন্ত হালনাগাদকৃত। "Goalkeeper Ashraful Islam Rana Football Statistics - Banglatribune.com"। www.banglatribune.com। ৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৮।  "Ashraful Rana Asian Games 2018 Score"। ২০১৮-০৯-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৮।  সকারওয়েতে আশরাফুল ইসলাম রানা (ইংরেজি) ট্রান্সফারমার্কেটে আশরাফুল ইসলাম রানা (ইংরেজি) ওয়ার্ল্ডফুটবল.নেটে আশরাফুল ইসলাম রানা (ইংরেজি) ন্যাশনাল-ফুটবল-টিমস.কমে আশরাফুল ইসলাম রানা (ইংরেজি)
ভিস্তুলা নদী

ভিস্তুলা নদী (পোলীয়: Wisła) পোল্যান্ডের দীর্ঘতম নদী এবং পূর্ব ইউরোপের অন্যতম প্রধান নদী। এর দৈর্ঘ্য ১,০৯০ কিলোমিটার। এটি দক্ষিণ-পশ্চিম (পোল্যান্ডে কার্পেথীয় পর্বতমালা) উত্তর ঢালে উৎপত্তিলাভ করে প্রথমে উত্তর দিকে প্রবাহিত হয়েছে, এরপর পর্যায়ক্রমে পূর্ব দিকে ও পশ্চিম দিকে বাঁক নিয়েছে। বাল্টিক সাগরের বাহু গদান্‌স্ক উপসাগরে পতনের আগে এটি দুইটি জলপ্রণালীতে শাখায়িত হয়েছে। এর প্রধান উপনদীগুলি মধ্যে আছে সান, নারেভ, বুগ এবং বর্দা নদী। ছোট নৌযানের মাধ্যমে ভিস্তুলার প্রায় সমস্ত অংশে পরিবহন সম্ভব। এটি খালের মাধ্যমে ওডার নদীব্যবস্থার সাথে সংযুক্ত। ভিস্তুলার উপরে অবস্থিত প্রধান পোলীয় নদীবন্দর শহরগুলির মধ্যে আছে ক্রাকভ, ওয়ারস, এবং তোরুন। এর মোহনার পশ্চিমে গদান্‌স্ক সমুদ্রবন্দর অবস্থিত।